На основу члана 54. став 1. Закона о локалној самоуправи (''Службени гласник РС'',број 129/07, 83/14-др.закон 101/16-др.закон и 47/18), члана 71. став 1. Статута општине Кнић („Сл. гл. општине Кнић“ бр. 1/19), Одлуке Владе Републике Србије о увођењу ванредног стања на целој територији од 16.03.2020.године и Закључка Штаба за ванредне ситуације општине Кнић број 06-481-1/2020/01 од 16.03.2020.године, начелник Општинске управе општине Кнић, дана 16.03.2020. године, доноси следеће:

**РЕШЕЊЕ**

1. Налаже се запосленима у Општинској управи општине Кнић да пре и након рада са странкама, дензификују радне површине и руке, да ограниче број присутних странака у просторијама (једна странка или највише онолико странака чије је истовремено присуство неопходно за законито спровођење одређеног поступка), као и да строго поштују све хигијенско-техничке мере за спречавање ширења заразе које прописују Влада Републике Србије, Штаб за ванредне ситуације општине Кнић и други надлежни органи.
2. Налаже се запосленима у Општинској управи општине Кнић да омогуће странкама да своја права остваре и путем телефона, мејлова или другим средствима комуникације, без непосредног доласка у Општинску управу, уколико то није заиста и неопходно.
3. Налаже се Одсеку за инспекцијске послове да за време важења ванредног стања у складу са одлукама надлежних органа донетим у ванредном стању врши појачан инспекцијски надзор и контролу у свим областима из своје надлежности, а нарочито о поштовању ограничења рада угоститељских објеката у ванредном стању, забрани паљења међа и стрништа, уклањању лешева угинулих животиња и паса луталица.
4. Налаже се лицима задуженим за одржавање хигијене у згради Општинске управе општине Кнић, да од почетка до краја радног времена, на сваких пола сата дензификују улазна врата у управној згради општине Кнић, шалтер на коме се примају поднесци и врши овера докумената, шалтер на коме се пружа правна помоћ, тастер који служи за евиденцију присутности на раду; да на сваких два сата дензификују тоалете; да на крају рада обавезно дензификују све радне површине по канцеларијама.
5. Препоручује се запосленима у Општинској управи општине Кнић, старијим од 60 /шездесет/ година, хроничним болесницима и мајкама са малом децом (узраста до 10 година) да обављају радне задатке код куће, уз обавезу да радним даном у времену од 7 до 15 часова, буду доступни и да се јављају на контакт телефон који доставе Светлани Анђелић-начелници Општинске управе и Марији Миковић, секретарици председнка општине .
6. Препоручује се странкама да у прострије Општинске управе општине Кнић не улазе и у истима се не задржавају без преке потребе, већ да своје захтеве подносе преко е-управе, поштом препоручено, или путем мејла и контакт телефона:

* Начелник општинске управе 034/510-112 nacelnik@knic.rs
* Скупштински послови и послови општинског већа 034/510-242 ov@knic.rs
* Одељење за финансије и буџет 034/510-136 finansije@knic.rs
* Одељење за имовинско правне послове и урбанизам 034/510-146 imovinska@knic.rs
* Одсек за инспекцијске послове (комунална, грађевинска и саобраћајна инспекција) 034/510-143 [komunalna.inspekcija@knic.rs](mailto:komunalna.inspekcija@knic.rs)

[ginspekcija@knic.rs](mailto:ginspekcija@knic.rs)

saobracajna.inspekcija@knic.rs

* Канцеларија за инвестиције и локални економски развој 034/378-500 it@knic.rs
* Канцеларија за пољопривреду 034/510-489 poljoprivreda@knic.rs
* Локална пореска администрација 034/511-950 [lpa@knic.rs](mailto:lpa@knic.rs)
* Служба бесплатне правне помоћи 034/510-112 [bsp@knic.org.rs](mailto:bsp@knic.org.rs)
* Обједињена процедура 034/510-143 objedinjena.procedura@knic.rs
* Јавне набавке 034/510-132 [javnenabavke@knic.rs](mailto:javnenabavke@knic.rs)
* Дечја и борачко инвалидска заштита 034/510-131 decjazastita@knic.rs
* Матичар у Книћу 034/510-132 mk@knic.rs
* Матичар у Гружи 034/6515-504
* Матичар у Топоници 034/519-101

1. Ово Решење ступа на снагу даном доношења и важи до престанка ванредног стања.
2. Ово Решење доставити свим запосленим службеницима, намештеницима у Општинској управи општине Кнић.
3. Ово Решење исто истаћи на званичном сајту Општине Кнић и Огласној табли Општинске управе општине Кнић.

**Кнић, 16.03.2020.године**

**ОПШТИНА КНИЋ**

**ОПШТИНСКА УПРАВА**

**НАЧЕЛНИК УПРАВЕ**

**Светлана Анђелић**